Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LIX. törvény 20. §-a alapján kértem, hogy észrevételeim alapján tett intézkedéseiről 30 napon belül értesítsen.
Paragraph Index: 1113

2. számú melléklet Az adatvédelmi biztos közleményei Az adatvédelmi biztos közleménye Az adatvédelmi biztos a személyes adatok védelméről és a közérdekű adatok nyilvánosságáról szóló 1992. évi LXIII. törvény 13. §-a (3) bekezdésében és 20. §-ának (4) bekezdésében foglalt kötelezettségük teljesítésére felhívja a személyes adatok és a közérdekű adatok kezelőit. Az 1996. évre vonatkozó összesítést a személyes adatok kezelésével kapcsolatos elutasított kérelmekről és a közérdekű adatok megismerésére irányuló elutasított kérelmekről az elutasítás indokaival együtt az Adatvédelmi Biztos Irodájának 1997. május 31-ig kell megküldeni a következő címre: Adatvédelmi Biztos Irodája 1054 Budapest, Tüköry u. 3. 1999/18/II. szám A válaszadási kötelezettség szempontjából személyes adat iránti kérelem minden, az érintett által benyújtott, saját adataira vonatkozó betekintési, törlési, helyesbítési kérelem. Közérdekű adat iránti kérelem a törvény 19. §-ában foglaltaknak megfelelően az állami vagy helyi önkormányzati vagy egyéb közfeladatot ellátó szerv tevékenységével kapcsolatos adat. Az értesítési kötelezettség közérdekű adatok tekintetében a közfeladatot, állami vagy helyi önkormányzati feladatot ellátó szervekre, személyes adatok tekintetében az állami szervek és a magánszféra adatkezelőire egyaránt vonatkozik. Az adatkezelő a tájékoztatásban térjen ki a kérelmek naplózásának esetleges hiányára, illetőleg arra is, hogy ha nem intéztek hozzá kérelmet. Kérem az adatkezelőket, adjanak tájékoztatást a teljesített kérelmekről is. Dr. Majtényi László * * * Az adatvédelmi biztos közleménye Felhívom mindazokat az adatkezelőket, akik vagy amelyek eddig nem teljesítették a személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 28. § (1) bekezdésében foglalt bejelentési kötelezettségüket, hogy e közleménynek a ben történő közzétételét követő 30 napon belül jelentsék be személyesadat-kezeléseiket az Adatvédelmi Nyilvántartásba. Az Adatvédelmi Nyilvántartás célja, hogy általa a polgárok tájékozódhassanak a róluk szóló nyilvántartások tartalmáról. A bejelentés az adatvédelmi biztos postacímén teljesíthető (1387 Budapest, Pf. 40). Az Avtv. 30. § a)—e) pontjaiban felsorolt bejelentési mentességek értelmezése során irányadó, hogy nem kell bejelenteni az olyan adatkezeléseket, amelyeknél az adatkezelő közvetlenül az érintettől veszi fel az adatokat, és abból saját szervezetén kívüli intézmény vagy személy részére nem teljesít adatszolgáltatást; nem kell továbbá bejelenteni az egyedi közigazgatási, hatósági, jogszolgáltatási eljárások lefolytatásával kapcsolatos adatkezeléseket. Minden esetben be kell jelenteni a kötelező szervezeti (pl. kamarai) tagságon és a szerződéskötési kötelezettségen alapuló személyesadat-kezeléseket, valamint a más törvény által bejelenteni rendelt adatkezeléseket. Az adatkezelőnek az elkülönített célú és adatállományú adatkezeléseit, illetve az azokban bekövetkezett változásokat elkülönítve kell bejelentenie. Egy adatkezelőnek több adatkezelése lehet, egy adatkezelésnek azonban csak egy adatkezelője. A bejelentés megkönnyítésére az e közlemény mellékleteként közreadott Adatlap és Kitöltési Útmutató szolgál. A bejelentett adatokban bekövetkezett változást az adatkezelőnek 8 napon belül be kell jelentenie. A bejelentés elmulasztása büntetőjogi következményeket vonhat maga után. Dr. Majtényi László * * * KÖZLEMÉNY Az adatvédelmi biztos lezárta a vizsgálatot a Népszava kontra APEH ügyben. A Népszava főszerkesztője 1996. július 15-én beadvánnyal fordult az adatvédelmi biztoshoz, mert egy — a Népszavában 1996. március 21-én közölt — cikk megjelenése után az APEH elnöke büntető feljelentést tett az újságíró és a lap szerkesztője ellen szolgálati titoksértés elkövetése miatt. 1995-ben sok olyan szervezet (egyesület, alapítvány) alakult, mely tagjaiknak, illetve az őket támogató polgároknak nagy összegű adókedvezmény igénybevételére jogosító igazolást adott ki. Az APEH e konstrukciók jogszerűségének egységes vizsgálatához irányelvet készített, ennek melléklete a kifogásolt újságcikkben ismertetett Módszertani Útmutató, amely értékeli az alkalmazott adómegtakarító konstrukciókat. Az APEH elnöke az Útmutatót szolgálati titokká minősítette. Az adózás rendjéről szóló törvény egyik legfontosabb alapelve az adófizetők tájékoztatáshoz való joga, az adóhatóság köteles az adózónak megadni a törvények betartásához szükséges tájékoztatást. Erre, valamint az államtitokról és a szolgálati titokról szóló törvény eljárási követelményeire tekintettel — összhangban az adatvédelmi törvény rendelkezéseivel — az adatvédelmi biztos álláspontja szerint az adóhatóságnak az adó- és befektetési kedvezmények igénybevételének jogszerűségével kapcsolatos megállapításai nem minősíthetők szolgálati titokká, azokat nem szabad az adófizetők elől eltitkolni. Az Útmutató kiadásának időpontjában az érintett szervezetek szempontjából a nyilvánosságra hozatalt korlátozhatta volna az adótitokra történő hivatkozás, azonban már ekkor is közérdekű adatnak minősültek a hivatkozott konstrukciók. Az adatvédelmi biztos javasolta az Útmutató szolgálati titokká minősítésének feloldását. Az APEH elnökével folytatott hosszas jogi vita nem vezetett eredményre. Az APEH új elnöke, Kékesi László az adatvédelmi biztos

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes